বান্দরবানে পাচারের সময় দুটি ভাল্লুক শাবক উদ্ধার, গ্রেপ্তার ১
বান্দরবানের আলীকদম উপজেলায় দুটি ভাল্লুক শাবক উদ্ধার করেছে আলীকদম থানা পুলিশ।
এসময় মো. আলাউদ্দিন (২৪) নামে এক যুবককে গ্রেপ্তার করা হয়েছে।
আজ মঙ্গলবার সকাল সাড়ে ১১টায় বান্দরবান জেলা পুলিশ সুপার সৈকত শাহীন এক প্রেস ব্রিফিংয়ে এ তথ্য নিশ্চিত করেন।
পুলিশ সুপার জানান, গোপন তথ্যের ভিত্তিতে আলীকদম-চকরিয়া সড়ক শিবাতলী পাড়া এলাকায় অভিযান চালায় পুলিশ। আলীকদম থেকে চকরিয়াগামী মো. আলাউদ্দিনের মোটরসাইকেল আরোহীকে তল্লাশি করে তার কাছে থাকা বস্তার মধ্যে অচেতন অবস্থায় দুইটি ভাল্লুকের বাচ্চা উদ্ধার করা হয়। এসময় বন্যপ্রাণী পাচারের দায়ে গ্রেপ্তার করা হয় তাকে।
তিনি আরও বলেন, উদ্ধারকৃত দুটি ভাল্লুকের বাচ্চা বর্তমানে জেলা পুলিশের হেফাজতে রয়েছে। আইনি প্রক্রিয়া শেষে বন্যপ্রণী দুটি বন বিভাগের কাছে হস্তান্তর করা হবে বলে। তবে এই ভাল্লুক শাবকগুলো চকরিয়া বঙ্গবন্ধু সাফারি পার্কে উন্মুক্ত করা হবে কি না সে বিষয়ে বনবিভাগের সঙ্গে আলোচনা করার পরেই সিদ্ধান্ত নেওয়া হবে।

বান্দরবানের আলীকদম উপজেলায় দুটি ভাল্লুক শাবক উদ্ধার করেছে আলীকদম থানা পুলিশ।